Widelands svnVERSION - en to nds translation catalogue (93 entries)

note: TRANSLATORS: Message title for a piece of information
en: Note
nds: Wahrschau

en: You appear not to have completed the previous mission. You may still play this scenario, but you will be at a disadvantage. I recommend that you complete the previous scenario first and then restart this mission.
nds: ’t sücht so ut, as of du de leste Rutfödderung nich ofsluten hest. Du dürst deese Rutfödderung doch spölen, hest aver eenen Nadeel. Ick raad an, dat du eerst de leste Rutfödderung spölst un deese hier dann neei begünnst.

en: Trade
nds: Hanneln

en: You can not mine resources or quarry rocks on this island. Instead, you can trade local produce against other types of wares.
nds: Du kannst up deeser Insel keene Mineraale ofbauen un keene Stenen slagen. In Stee daarvun kannst du de Produkten vun hier tegen anner Waren tuusken.

en: Any wares stored in a port will be traded. The trade prices are indicated by the following chart.
nds: Elkeen Waar, wat in eener Muu lagert worden, worden tum Hanneln bruukt. De Hannelspriesen stahn in deeser Kaart.

en: Defeat the invaders
nds: Manntje de Indringers

en: Defeat Atterdag’s Forces.
nds: Manntje Atterdag sien Soldateree.

en: Destroy all the enemy’s buildings.
nds: Verneel all de feindelk Husen.

en: Block the bottleneck
nds: Blockeer de Engde

en: Block the Bottleneck.
nds: Blockeer de Engde.

en: Secure the narrow passage to the east of the Uplands with several large military buildings, so the enemy cannot get past before you’re ready for the attack.
nds: Seker de engen Pass oostelk vun de Boverlannen mit eenigen groten Soldateree-Boen, daarmit de Feind nich an di vörbi kummt, ehr du för de Angriff rüst büst.

en: Wood production
nds: Holt-Versörgung

en: Secure your Wood Production.
nds: Seker diene Holt-Versörgung.

en: Build at least three woodcutter’s houses.
nds: Bau tominnst dree Boomslagerhusen.

en: Build at least four forester’s houses.
nds: Bau tominnst veer Försterhusen.

en: The Uplands
nds: De Boverlannen

en: Use the Uplands Wisely.
nds: Bruuk de Boverlannen klook.

en: Relocate your industry to the Uplands.
nds: Verschuuv diene Weertskupp in de Boverlannen.

en: Introduction
nds: Inföhren

en: Welcome back!
nds: Willkomen torügg!

note: TRANSLATORS: Claus Lembeck – Introduction 1
en: Home at last! I cannot put into words the joy I feel at seeing my homelands again… nor the impatience at being so close and yet so far away.
nds: Uplest weer to Huus! Ick kann gaar nich in Woorden packen, wo vööl ick mi freei, mien Heimaadlannen weertosehn … un ok nich de Ungedüür, dat ick so dicht bi bün un doch so wied weg.

note: TRANSLATORS: Claus Lembeck – Introduction 1
en: For once the sea was mild and permitted swift passage back South. Henneke and me both spent the longest part of the voyage standing at the ship’s bow looking forward to our return. Reebaud at first stood at the stern and looked back the same way as we did look ahead. Clearly he loves his new home as much as I do my old one. I am sure the wish to return alive and a victor will inspire his soldiers to fight as hard as my own troops will strive to reclaim our home.
nds: Ennelk eenmaal weer de See sachte un wi kunnen fix na Süden seilen. Henneke un ick hebben dat Meest vun de Fahrt daarmit tobrocht, in de Boog vum Schipp to stahn un na vörn to uns’ Weerkomen to kieken. Reebaud hett toeerst im Heck stahn un jüüst so torügg kiekt, as ick na vörn kiekt hebb. Openbaar leevt he siene neje Heimaad so vööl as ick miene olle leev. Ick bün seker, de Wunsk, levig un as Winner na Huus to komen, word siene Soldaten daarto brengen, so machtig to kämpen as miene eegene Soldateree sik ofrackern word, uns’ Heimaad torüggtonehmen.

note: TRANSLATORS: Claus Lembeck – Introduction 2
en: The mood on our ship grew tenser as we approached familiar waters. The joyous laughter and excited anticipation of our return turned into a somber mood as we prepared for battle.
nds: De Luun up uns’ Schipp is anspannter worden, as wi in bekannte Waters komen sünd. Dat bliede Lachen un de upregt Vörfreide up uns’ Weerkomen sünd düüster worden, as wi uns för de Slacht rüst hebben.

note: TRANSLATORS: Claus Lembeck – Introduction 2
en: And then the day arrived at last. We sighted the northernmost tip of the island Sylt and knew we’d land on Föhr on the evening of that same day. But then –
nds: Un uplest weer de Dag daar. Wi hebben de noordelkst Spitz vun de Insel Sylt to sehn kregen un weten, dat wi an de Avend vun de sülvigen Dag up Föhr lannen worden. Aver dann –

note: TRANSLATORS: Claus Lembeck – Introduction 3
en: We had made one of the most basic mistakes, and we should all be ashamed of being no more careful than a cabin boy. Over the course of the months since we had left Föhr, we had neglected to pay attention to the calendar.
nds: Wi hebben eenen ganz, ganz dösigen Fehler maakt, un sallen uns all schamen, dat wi nich vörsichtiger wesen sünd as een Backjung. Över de Maanten, sied wi Föhr verlaten hebben, hebben wi nich up de Kalenner uppasst.

note: TRANSLATORS: Claus Lembeck – Introduction 3
en: Today is All Souls’ Day, the second day of November, and every child around here knows that no captain in his right mind would dream of setting sails within a week of this day. For time immemorial, the exceptionally strong storms that always blow at this time of year have sent many a careless sailor to a watery grave.
nds: Vandag is Allerseelensdag, de twede Dag vum November, un elkeen Kind hier weet, dat keen sinnig Käpten im Drööm daaran denken word, in eener Week um deesen Dag rum in See to seilen. Sied de Anfang vun all Histoorje hebben de unbannig machtigen Störmen, wat in deeser Jahrstied alltieden tusen, völe unvörsichtig Seelüü in een waterig Grafft schickt.

note: TRANSLATORS: Claus Lembeck – Introduction 4
en: The sheerest luck alone saved us. Our ships were barely damaged, not one sailor lost to the waves. I would not believe that anyone could ever be so lucky had I not witnessed it myself. Our unbelievable escape fills me with hope – it is obviously a sign that our perilous endeavour is blessed by the saints.
nds: Nix as unbannigs Glück hett uns bewahrt. Uns’ Schippen weren haast nich ramponeert, keen eenzigst Seemann in de Wellen verloren. Ick kann dat nich gloven, dat elkeen jemaals so vööl Glück hebben kann, blots um dat, dat ick dat sülven sehn hebb. Uns’ unglöövelk Utnaihen gifft mi Hoop – openbaar is dat een Teken, dat uns’ gefahrelk Vörhebben vun de Hilligen segent is.

note: TRANSLATORS: Claus Lembeck – Introduction 4
en: The storm drove our ship about two day’s journey from its course. Fortunately I still recognize these waters, so this is truly a very minor setback. When the storm subsided, we were close to the island of Helgoland and decided to land here. The islanders are well known for their hospitality, and the chance to rest and refresh ourselves before the battle will make a difference. Some of them might even join our cause.
nds: De Störm hett uns’ Schipp um de Fahrt vun twee Dagen vum Kurs ofdreven. Tum Glück weet ick deese Waters noch, un dat is würrelk een unbannig lütter Tegenslag. As de Störm vörbi weer, weren wi dicht bi de Insel Hegoland un hebben besloten, hier to lannen. De Insellüü sünd wohlbekannt för hör Gastfründskupp, un de Kans, uns vör de Slacht to rüsten un to verfrisken word vun Vördeel wesen. Villicht worden sik sogaar een paar Lüü uns ansluten.

en: Greetings
nds: Grööt

en: Welcome to Helgoland!
nds: Willkomen up Helgoland!

note: TRANSLATORS: Ocke Ketelsen – Introduction 5
en: Peace and welcome to Helgoland! Your reputation precedes you, Claus Lembeck, the well-loved lord of Föhr, and Reebaud whom the bards term the Bold and the Brave and the Mighty. I am Ocke Ketelsen, senior alderman of Helgoland, and despite these hard times I am pleased and honoured to receive such illustrious guests.
nds: Free un Willkomen up Helgoland! Dien Roop gaht vör di, Claus Lembeck, de beleevt Heer vun Föhr, un Reebaud, well de Singers de Driesten un de Modigen un de Machtigen benöhmen. Ick bün Ocke Ketelsen, boverst Raadsheer vun Helgoland, un sülvst in deeser haarden Tied bün ick blied un ehrt, so wohlbekannte Gasten uptonehmen.

en: Hospitality
nds: Gastfründskupp

note: TRANSLATORS: Reebaud – Introduction 6
en: Peace and thanks for the friendly greeting to you, Ocke Ketelsen! It is a pleasant change not to be forced to go to war against someone on whose island we land. Yet your welcome sounds oddly short. Since your words are so warm, I can only conclude that some other sort of trouble has befallen you. Assuming you don’t mind if I ask and that this question does not appear impertinent, I would like to know if we can help you in any way.
nds: Free un Dank di för de fründelk Grötens, Ocke Ketelsen! Dat is doch maal wat mojes, dat wi nich Krieg föhren mutten tegen de Lüü, up well hör Insel wi lannen. Man dien Willkomen klingt wunnerlik kört. Um dat, dat diene Woordens so warm sünd, kann ick blot annöhmen, dat een anner Aard vun Swierigkeiden jo befallen hett. Wenn du dat tolättst, dat ick fragg, un de Fraag nich snötterig klingt, würr ick geern weten, of ick jo up irgendeene Aard hülpen kann.

note: TRANSLATORS: Ocke Ketelsen – Introduction 7
en: You are remarkably astute. Indeed we have a problem, and you can see it right over there.
nds: Du büst unbannig snüüs. Wi hebben würrelk een Probleem, un dat süchst du jüüst daar günnern.

en: Enemies
nds: Feinden

note: TRANSLATORS: Henneke Lembeck – Introduction 8
en: Danes! Does Atterdag’s thirst for conquest reach this far then?
nds: Däänen! Riekt Atterdag sien Innehmens-Drang man so wied?

note: TRANSLATORS: Ocke Ketelsen – Introduction 9
en: It does. I see that you recognize this enemy, and I would be interested in hearing how you met – though I imagine it will not have gone well for them!
nds: Dat dood he. Ick seh, dat jo deesen Feind kennt, un würr geern hören, wo jo se truffen hebbt – un ick stell mi vör, dat dat för se nich good utgahn is!

note: TRANSLATORS: Claus Lembeck – Introduction 10
en: This assumption is untrue, to my great chagrin. For the sake of brevity, I will only say that Atterdag invaded Föhr with such a mighty force that I was compelled to leave the island and ask Reebaud to help me reclaim it. In fact, we were sailing to Föhr to drive the invaders out once and for all when a storm blew us off our course and to Helgoland.
nds: Deese Annahm is nich wahr, to mien groten Leid. Um ’t kört to hollen will ick blot seggen, dat Atterdag Föhr angriepen hett, un sien Fors weer so machtig, dat ick de Insel verlaten muss un Reebaud um Hülp beden hebb, se weer intonehmen. Wi weren sogaar jüüst up de Fahrt na Föhr, um de Indringers een för alle Maal wegtodrieven, as een Störm uns vun de Kurs of un na Helgoland dreven hett.

note: TRANSLATORS: Claus Lembeck – Introduction 10
en: That it did so might even be heavenly intervention. We will gladly help you fight this enemy. A warm-up battle, so to speak – I am looking forward to it!
nds: Dat dat so weer, is villicht sogaar een Ingriep vum Himmel. Wi wullen jo geern hülpen, tegen deesen Feind to kämpen. Eene Upwarm-Slacht, laat uns seggen – ick freei mi daarup!

en: War Preparations
nds: Kriegsvörbereidens

note: TRANSLATORS: Ocke Ketelsen – Trade 1
en: Your enthusiasm warms me as much as your plight engages my sympathy. But the enemies are more powerful than they may appear – they have brought an enormous force of Danish soldiers, and even your mighty soldiers will not be able to defeat them all.
nds: Jo Vörfreid warmt mi so sehr as diene Bredullje mien Mitgeföhl hett. Aver deese Feinden sünd machtiger, as se schienen – se hebben eene unbannige Fors vun däänsk Soldaten brocht, un sülvst diene machtigen Soldaten könen se nich all manntjen.

note: TRANSLATORS: Ocke Ketelsen – Trade 1
en: Our island is not accustomed to this kind of warfare. We are fishers and farmers, we do not have the expertise or economy to support a drawn-out battle. Your expertise in this area would be much appreciated.
nds: Uns’ Insel is nich wennt an deese Aard vun Kriegsföhren. Wi sünd Fiskers un Buren, wi hebben nich dat Weten un de Weertskupp för lange Slachten. Dien Erfahrung in deeser Künst kann uns vööl nützen.

note: TRANSLATORS: Ocke Ketelsen – Trade 1
en: But first let me give you a clear picture of our small island by showing you around.
nds: Aver laat mi jo eerst een klares Bill vun uns’ lütte Insel geven, indeem ick jo herumföhr.

en: Economy
nds: Weertskupp

note: TRANSLATORS: Henneke Lembeck – Trade 2
en: How do you even sustain yourselves here? These rocks look impressive but I don't see how you could quarry them to construct stone houses. I see hardly any trees, and no places where you could mine iron and other minerals! How do you come by?
nds: Wo kummt jo hier överhoopt klaar? Deese Steenen sehn baldadig ut, aver ick seh nich, wo jo daarut Flint för Husen slagen könnt. Ick seh haast keene Bomen, un keene Steden, waar jo Iesen un anner Mineraale ofbauen könnt! Wo gaht dat man?

note: TRANSLATORS: Ocke Ketelsen – Trade 3
en: By trade. We sell grain, fish, and various other goods to the mainland and buy ores and granite from there. Let’s split out duties according to what each of us does best: You take charge of reorganizing our economy for war and training our people for battle, and I will arrange to import goods in any quantity you require. Simply drop off the wares to sell in the ports and I will take care of the rest. This chart indicates how many goods of which sorts we usually trade.
nds: Dör Hannel. Wi verkopen Koorn, Fiss un wat anner Kraam up dat Höövdland un kopen Kluten un Flint vun daar. Laat uns uns’ Upgaven updelen, wat elkeen vun uns to Best kann: Jo kümmert jo daarum, uns’ Weertskupp up Krieg umtorüsten un uns’ Lüü för Slachten uttobilden, un ick kümmer mi um dat Importeren vun so vööl Waren as jo bruukt. Schickt eenfach de Waren tum Verkopen in de Muden un ick kümmer mi um all anners. Deese Kaart wiest, wo völe Waren vun elkeen Aard wi tomeest hanneln.

en: Planning the War
nds: De Krieg planen

en: Use the Uplands wisely
nds: Bruuk de Boverlannen klook

note: TRANSLATORS: Reebaud – Getting Started 1
en: First things first. This town has an excellent defensive position, but it is woefully unguarded. We must plan ahead tactically, because I agree that this battle will not be won quickly.
nds: Dat Wichtigst toeerst. Deese Stadt hett eene wunnerbare Verteidigungs-Stee, aver se is leep slimm bewaakt. Wi mutten taktisk na vörn planen, denn ick stimm to, dat deese Slacht nich fix wunnen word.

note: TRANSLATORS: Reebaud – Getting Started 1
en: The Uplands have only one entrance: this ramp right here next to the town center. Let’s build all our important production buildings up there. A few fortresses placed closely together right at its southern tip will make this vast plateau nearly impossible to conquer. Even if the enemy should manage to take the entire lower island, we could conceivably hold out for years there, provided we stock enough supplies in warehouses on the Uplands in advance. Of course we’d be cut off from the ports and the trade routes, so we should try to avoid getting to this point.
nds: De Boverlannen hebben blot eenen Ingang: Deese Ramp jüüst hier bi de Stadtmidde. Laat uns all uns’ wichtigen Produzerens-Husen daar boven bauen. Een paar Schanzen dicht tosamen stracks an de südelk Tipp maakt deeses rume Flackland haast nich intonehmen. Sülvst wenn de Feind de hele unner Insel winnt, könen wi daar boven över Jahren uthollen, wenn wi vörher in Kraamhusen in de Boverlannen genoog Versörgens inlagern. Natürelk sünd wi dann vun de Muden un Hannel ofsneden, also sallen wi beter nich an deese Stee kummen.

en: Fortify the narrow
nds: Verschanz de Engde

note: TRANSLATORS: Reebaud – Getting Started 2
en: Our most urgent concern, however, should be to secure this pass near our northernmost port. Our enemy must pass through this narrow point to reach us, but the same is also true in reverse. If we are careful, we can hold the enemy at this point for a long time until we are ready to launch our countercharge. However, the passage is too narrow to be fortified as easily as the Uplands. We must construct as many fortresses tightly together here as possible in order to prevent the enemy from gaining any land. It would be unwise to build anything at all north of the pass, as it would be dangerously exposed.
nds: Aver dat Nödigste is eerstmaal deesen Pass dicht bi uns’ noordelkst Muu to sekern. Uns’ Feind mutt dör deese Engde kummen, um uns’ to beraken, un dat is ok annersum so. Wenn wi vörsichtig sünd, könen wi de Feind an deser Stee ganz lang uphollen, bit wi tum Tegenslag paraat sünd. Aver de Pass is to eng, um ’t so licht to sekern as de Boverlannen. Wi mutten so völe Schanzen dicht binanner bauen, as wi könen, daarmit de Feind hier keen Plack Land winnen kann. ’t is nich klook, elkeenwat noordelk vun de Pass to bauen, denn dat is dann leep utlevert.

note: TRANSLATORS: Reebaud – Getting Started 2
en: Depending on how many building materials we can spare, it might be wise to demolish some of the other buildings here to make room for even more fortifications. In any case, all buildings in this area, military or otherwise, will be in constant danger of being burnt down during a Danish incursion.
nds: Je nadeem wo vööl Baukraam wi över hebben, is dat villicht klook, een paar vun de anner Husen hier oftorieten, um Rüümte för noch mehr Schanzen to maken. Up elkeen Fall worden all Husen in deeser Kuntrei, of Soldateree of anners, alltieden in Gefahr wesen, bi eenem däänsk Infall ofbrannt to worden.

en: Wood supply
nds: Holt-Versörgung

note: TRANSLATORS: Henneke Lembeck – Getting Started 3
en: As Reebaud points out correctly, the Uplands are the best position for new buildings. Besides their strategic value they offer lots of space for construction, of which the lower island is somewhat short.
nds: As Reebaud torecht seggt, sünd de Boverlannen de beste Stee för neje Husen. Se sünd nich blot taktisk nüttelk, sünnern hebben ok vööl Rüümte tum Bauen, an wat de unner Deel vun de Insel wat hapert.

note: TRANSLATORS: Henneke Lembeck – Getting Started 3
en: As for what we will build, I disagree. More military sites are important, but even more so is the ability to construct buildings in the first place. There are no woodcutters anywhere on the island, and we can’t rely on trade for wood, so we must secure our wood production at once before all our wood has been used up by the smokeries and charcoal burners!
nds: Aver wat wi bauen mutten, daar stimm ick nich to. Mehr Soldateree-Boen sünd wichtig, aver noch wichtiger is, dat wi överhoopt Husen bauen könen. ’t gifft up deeser Insel nargends nich keene Boomslagers, un wi könen Holt nich allens inhanneln, also mutten wi stünds uns’ Holt-Versörgung sekern, ehr all uns’ Holt vun de Rökelkamers un Holtköhlbranners upbruukt word!

note: TRANSLATORS: Henneke Lembeck – Getting Started 3
en: The land looks fairly barren, so we will need to reserve more space for foresting than I’m comfortable with. The Lowlands seem to be slightly more fertile, so it might be wise to build the foresters’ and woodcutters’ houses down here and relocate some of the farms to the Uplands. Farms, reed farms, and berry farms do not depend on fertile land quite as much as trees do.
nds: Dat Land sücht temelk naar ut, also mutten wi tum Wald-Anbau mehr Land ofsteken as mi leev is. De Unnerlannen sehn wat früchtbarer ut, also word ’t klook wesen, de Husen för Försters un Boomslagers hier uunern to bauen un welke vun de Buurdereen in de Boverlannen to verschuven. Buurdereen, Reitbuurdereen un Früchtenplantereen bruken godes Land nich ganz so nödig as Bomen dat doon.

en: Long-term strategy
nds: Langtieds-Plan

note: TRANSLATORS: Henneke Lembeck – Training
en: Our trading has successfully started. Now we will need to plan our recruitment and training economy. We do have a basic food and metal production, but it seems to have grown haphazardly and will not suffice to meet our needs. We will require more numerous and more advanced sites to provide enough weapons and armour as well as food for our soldiers. Needless to say, a pair of training sites and a barracks are also essential.
nds: Uns’ Hanneln löppt nu. Nu mutten wi uns’ Weertskupp för ’t Anhüren un Utbilden vun Soldaten planen. Wi hebben eene slichte Versörgung mit Spiesen un Metallen, aver dat schient delenwies wassen to sien un word vör uns nich recken. Wi bruken vööl mehr un betere Husen, um genoog Wapens un Wapenrockens un ok Spiesen för uns’ Soldaten to produzeren. Natürelk is vun eenem Paar vun Övens-Boen un eener Kasern nich oftosehn.

note: TRANSLATORS: Henneke Lembeck – Training
en: At all times, we will need to keep a close eye on our supply of tradeable goods. I will ask Ocke Ketelsen to purchase only the goods our economy actually needs so that we won’t waste any wares, but it will be up to us to ensure we can provide enough goods. These trade routes are all very expensive, and we will need to mark out a large amount of space purely to produce wares to sell.
nds: Up all Tieden word ick akkeraat up uns’ Versörgung mit Hannelswaren kieken. Ick word Ocke Ketelsen beden, blot dat to kopen, wat uns’ Weertskupp würrelk bruukt, daarmit wi keene Waren verklüngeln, aver dat is uns’ Upgaav, genoog Waren tum Hanneln paraat to maken. Deese Hannelsboden sünd all bannig düür, un wi mutten vööl Rüümte blots daarför utsetten, um Waren to Verkopen to produzeren.

en: Diking
nds: Dieken

note: TRANSLATORS: Claus Lembeck – Diking
en: The lack of space on Helgoland is still a concern. The land would be sufficiently large to train a decent number of soldiers in a reasonable time, but training the armies we believe we will need would take forever! We may need to take some chances, and use superior tactics to compensate for this disadvantage.
nds: De Mangel an Rüümte up Helgoland is immer noch een Probleem. Dat Land is grot genoog, um eene gode Tahl vun Soldaten bi goder Tied uttobilden, aver de Fors, wat wi wull bruken worden, uttobilden, word ewig düren! Wi mutten eenige Kansen riskeren, un överleggen Taktiken bruken, um deesen Nadeel uttoglieken.

note: TRANSLATORS: Claus Lembeck – Diking
en: However, if you prefer to play it safe, don’t forget that we can simply enlarge the island. As we have a steady supply of logs now, we can construct dikes and breakwaters to gain more building space from the sea. When we are ready to attack, we can even use this as a way to bypass the narrow point in the east, or if we are to be truly bold we could dike around the whole western coast of the island to attack the enemy from two sides at once!
nds: Aver wenn wi seker wesen wullen, vergeet nich, dat wi deese Insel slicht vergrotern könen. Wi hebben nu eene stevige Versörgung mit Boomstammen, un wi könen Dieken un Lahnungen bauen, um mehr Rüümte tum Bauen vun de See to winnen. Wenn wi klaar tum Angriepen sünd, könen wi dar sogaar bruken, um um de Engde im Oosten rumtogahn, of wenn wi unbannig driest wesen wullen, könen wi langs um de hele Insel dieken un de Feind vun twee Sieden tomaal angriepen!

en: Good luck!
nds: Vööl Glück!

note: TRANSLATORS: Ocke Ketelsen – Getting Started 4
en: I am heartened by your forwardness. Let us all hasten to our separate tasks, and may fortune smile on us!
nds: Ick freei mi över jo Kuraag. Laat uns all to uns’ elkeen Upgaven ielen, un dat Glück sall uns all lachen!

en: Wood Supply
nds: Holt-Versörgung

en: Wood supply is ensured
nds: Holt-Versörgung sekert

note: TRANSLATORS: Henneke Lembeck – Wood Supply
en: Our foresters and woodcutters have taken up their work. It will take some time before we have a steady supply of logs, but the immediate problem has been averted.
nds: Uns’ Försters un Boomslagers warken nu. Dat word noch wat düren, ehr wi eene stevige Versörgung mit Boomstammen hebben, aver dat drocke Probleem is ofwennt.

en: Pass Secured
nds: Pass sekert

en: The pass is under guard
nds: De Pass word bewaakt

note: TRANSLATORS: Claus Lembeck – Pass Secured
en: Our soldiers have fortified the pass. Surely no enemy will get past them before we are ready.
nds: Uns’ Soldaten hebben de Pass verschanzt. Wiss word keen Feind daar vörbikomen, ehr wi paraat sünd.

en: Uplands Colonized
nds: Boverlannen besiedelt

en: The Uplands have been settled
nds: De Boverlannen sünd besiedelt

note: TRANSLATORS: Reebaud – Uplands Secured
en: The Uplands are being converted to a true center of our economy. We must not forget to always keep a close eye on the ware exchange between the Lowlands and the Uplands and keep it to a minimum so as to avoid jams on the roads.
nds: De Boverlannen worden in eene echte Midde vun uns’ Weertskupp umwannelt. Wi sallen nich vergeten, alltieden up de Warentuusk tüsken de Unnerlannen un de Boverlannen to kieken un dat so minn as mögelk to hollen, daarmit dat keene Staus up de Straten gifft.

en: Victory
nds: Sieg

en: Enemy defeated
nds: Feind manntjet

note: TRANSLATORS: Ocke Ketelsen – Victory 1
en: They are defeated! Thank you, thank you for your help. We could never have beaten them by ourselves. Our town did not even sustain any major damage – on the contrary, you have expanded it far beyond its former bounds.
nds: Se sünd manntjet! Weest bedankt, weest bedankt för jo Hülp. Sünner jo kunnen wi se nienich slagen. Uns’ Stadt is nich eenmaal slimm ramponeert worden – im Tegendeel, jo hebbt se wied över de ollen Grenzen verwiedert.

note: TRANSLATORS: Ocke Ketelsen – Victory 1
en: My people and I will never be able to repay the debt we owe you. I will send all the soldiers you have trained along with you to aid you in your quest to liberate your own home. If there is anything else we can do for you, now or forevermore, you need only ask and we will be yours to command.
nds: Miene Lüü un ick könen nienich de Schuld oftahlen, wat wi jo schulden. Ick word all de Soldaten, wat jo utbildt hebbt, mit jo schicken, um jo bi jo Vörhebben to hülpen, jo eegen Heimaad freeitomaken. Wenn dat elkeen annerwat gifft, wat wi för jo doon könen, nu of up ewig to anner Tied, seggt uns dat blots, un wi sallen jo to Gebood stahn.

note: TRANSLATORS: Claus Lembeck – Victory 2
en: You are very welcome, Ocke Ketelsen. Do not belittle your own part in this victory though, for we could not have achieved this by ourselves.
nds: Wi hebben dat bannig geern daan, Ocke Ketelsen. Man minner nich dien eegen Andeel vun deesem Sieg, denn alleen kunn wi dat nich daan kregen.

note: TRANSLATORS: Claus Lembeck – Victory 2
en: And take my heartfelt thanks for your promise to send your soldiers. I already knew that Atterdag was a formidable enemy, but the forces we now encountered outrival anything I have seen in all my life, and they were just a vanguard! We will need every advantage we can get, and even then I am not as certain of victory as I was before. If you have heard of anything else that might be useful – any piece of tactical advice – any towns who might join us – please share this information with us.
nds: Un nehmt mien deepen Dank för dat Verspreken, jo Soldaten to schicken. Ick hebb al weten, dat Atterdag een machtiger Feind is, aver de Fors, wat wi jüüst truffen hebben, is baldadiger as all, wat ick in mien hele Leven sehn hebb, un se weren blots eene Vörhood! Wi bruken elkeen Vördeel, wat wi kriegen könen, un sülvst dann bün ick nich so wiss vun Sieg, as ick tovör weer. Wenn jo of elkeenwat anner höört hebbt, wat uns nützen kann – elkeen taktisk Raadslag – elkeen Stadt, wat sik mit uns verbünnen kann – bidde deelt dat mit uns.

en: Know your enemy
nds: Kenn dienen Feind

note: TRANSLATORS: Ocke Ketelsen – Victory 3
en: I will do so gladly. Indeed, according to my trade partners Atterdag’s thirst for conquest is limitless. After he has established his presence on Föhr, he has conquered all the other islands in the vicinity as well. Your stronghold on Föhr has always been their only defence to speak of, so once you were gone he seized the entire area with ease.
nds: Dat sall ick geern doon. Würrelk, miene Hannelspartners mellen, dat Atterdag sien Dörst vun Innehmens sünner Grenz is. Nadeem he sik up Föhr inricht hett, hett he all de anner Insels in de Kuntrei ok innohmen. Diene Schanz up Föhr weer alltiedens hör eenzigst echte Verteidigung, un as du nich mehr daar weerst, hett he dat ganze Land licht upsnappt.

note: TRANSLATORS: Ocke Ketelsen – Victory 3
en: The occupants are rumoured to enforce a cruel rule. It is a known fact that they have cut off all trade, and the locals are forced to give half of everything they produce to the Danes in tribute. Half! Already, dozens are said to have been executed for embezzling a bushel of grain. People are suffering, and will no doubt gladly join anyone who comes to free them.
nds: De Besatters sallen na ’t Seggen bannig grausaam Regeren. ’t is as wahr bekannt, dat se all Hannel ofsneden hebben, un de Inwohners mutten Halv vun all, wat se produzeren, de Däänen as Tribut geven. Halv! Man seggt al, dat Dutzen vun Lüü uphangt worden sünd, wiel se een Schepel Koorn unnerslagen hebben. De Lüü lieden, un se worden geern elkeen hülpen, well kummt, um se freei to setten.

note: TRANSLATORS: Ocke Ketelsen – Victory 3
en: There is one more thing. Trade ships attempting to sail well north of the occupied area have been boarded and sunk by pirates. The survivors, however, swear that the pirates were in fact Danish soldiers, and that their ships belong to the Danish fleet.
nds: ’t gifft noch wat anners. Hannelsschippen, wat wied im Noorden vun de besett Gewest seilen, sünd vun Seerovers entert un in de Grund jaggt worden. Aver de Överlevers swören, dat de Seerovers würrelk däänsk Soldaten weren un de Schippen to de däänsk Flotte hören.

note: TRANSLATORS: Ocke Ketelsen – Victory 3
en: Now this is mainly speculation, but I believe that Atterdag transports his troops from the Danish capital to the islands he conquers by ship. The land route is much longer and more strenuous, so it is not hard to see why he would do that. Clearly he attempts to disguise this fact. Why would he do that, unless he believes this secret to be of strategical importance?
nds: Nu, dat is blot. wat ick glööv, aver ick meen, dat Atterdag siene Fors vun de däänsk Höövdstadt to de Inseln, wat he innimmt, mit Schippen transporteert. Över Land is dat wieder un sturer, also is dat nich swaar to sehn, um wat he dat maken sall. Openbaar will he nich, dat elkeen dat weet. Um wat will he dat, wenn nich, dat he glöövt, dat deeses Geheemnis vun tasktisk Bedüden is?

note: TRANSLATORS: Ocke Ketelsen – Victory 3
en: I do not know how large a part of his soldiers is exchanged between the capital and the islands by ship, but their numbers seem to be large enough that I would advise you to cut this exchange off. As you know, these two areas are connected by only one sea route, and it leads through a strait called the Kattegat. This strait is one a few miles wide and dotted with tiny islands. If you can reach this place without being attacked by their ships, you can seize the islands and build a belt of inconquerable strongholds that block any enemy ship attempting to pass.
nds: Ick weet nich, wo völe vun sienen Soldaten he tüsken de Höövdstadt un de Insels mit Schippen tuuskt, aver dat schienen genoog to wesen, dat ick jo raden will, deeses Tuusken oftobreken. As jo weetst, sünd deese twee Geweste blots vun eenem Seeweg verbunnen, wat dör eene Engde föhrt, wat dat Kattegat heet. Deese Seestraat is blots een paar Mielen wied un mit lütten Insels översait. Wenn jo to deeser Stee kummt, sünner vun hör Schippen angriepen to worden, könnt jo de Insels innehmen un eenen Gürtel ut baldadigen Schanzen bauen, wat keene feindelk Schippen mehr dörlaten.

en: Victory!
nds: Sieg!

note: TRANSLATORS: Reebaud – Victory 5
en: And if we can block it, they will lose their most important trade route! We must try it. We will sail to the Kattegat at once to conquer the strait, and then we’ll raise the people of Föhr and all the other islands in joint rebellion against the invader!
nds: Un wenn wi dat dichtmaken könen, verlesen se hör wichtigst Hannelspadd! Dat mutten wi versöken. Wi sallen stracks tum Kattegat seilen un de Seestraat innehmen, un dann riesen mit uns all de Lüü vun Föhr un de anner Insels in gemeensamer Tegenwehr tegen de Indringer!

note: TRANSLATORS: Ocke Ketelsen – Victory 6
en: I would like to make one more request. A request and an offer. My two sons, Harke Ockesen and Eschel Ockesen, are training as soldiers and commanders. I would much appreciate if if you would let them accompany you on your campaign to the Kattegat to gain some practical experience, and return them to me afterwards. In the meantime, we will use the industry you built for us to train more soldiers who shall aid you in your subsequent endeavours.
nds: Ick will noch um een wat beden. Eene Bidd un een Angebood. Miene twee Söhnen, Harke Ockesen un Eschel Ockesen, worden as Soldaten un Offizeren utbildt. Dat würr mi freien, wenn jo se mit jo in jo Fahrt in ’t Kattegat komen lett, um daar echte Erfahrung to sammeln, un se mi daarna torüggbrengt. As jo daar weest, word ick de Weertskupp, wat jo uns baut hebbt, bruken, um mehr Soldaten uttobilden, wat daarna jo in jo Vörhebbens unnerstütten sallen.

note: TRANSLATORS: Reebaud – Victory 7
en: We will be very glad to have them with us and I promise we will take good care of them. You certainly have a knack for assigning your sons the best teachers.
nds: Wi worden se geern bi uns hebben, un ick verspreck, dat wi uns good um se kümmern worden. Du weetst würrelk, wo diene Söhnen de besten Meesters kriegen könen.

note: TRANSLATORS: Reebaud – Victory 7
en: And thus we part, to meet again soon. Farewell, and may lasting peace bless all of Helgoland!
nds: Un so gahn wi utnanner, um uns bold weer to treffen. Leevt wohl, un ewiger Free sall all Helgoland segen!

en: Congratulations
nds: Glückwunsk

en: You have completed this mission. You may continue playing if you wish, otherwise move on to the next mission.
nds: Du hest deese Rutfödderung ofsloten. Wenn du willst, kannst du wiederspölen, anners de token Rutfödderung anfangen.
